Kerjuu
Et huomaavan mua näy,
 Et kysy, kuinka käy;
 Huonosti, kiitos siitä sun.
 Yks katsees auttaa vois
 Ja parannuksen tois;
 Sit’ ei lie sulla varaks mun?

 Syyn pahoinvoimiseen
 Sun tiettäväkses teen,
 Se ain’ on vanha tauti vaan.
 Kaikk’ annit, lääkkehet
 Sa multa kieltelet,
 Ja ketään muut’ en sallikkaan.

 Ah, kyynelteni vuo
 Ei sulle rauhaa suo,
 Vaan armon oveen taaskin lyö,
 Vaikk’ oitis kuulla saa:
 Pois kohta suorikaa,
 Te kerjäläiset, tääll’ on yö.

Friedrich Rückert